**Suplement i Certifikatës për kualifikimin profesional,**

**MOBILERI DHE TAPICERI, Niveli III në KSHK, referuar nivelit III të KEK**

**Individi është i aftë:**

* Tё konceptojё planin pёr hapjen e njё biznesi tё vogёl nё veprimtaritё profesionale pёrkatёse dhe tё kryejё llogaritje tё thjeshta ekonomike qё lidhen me veprimtaritё profesionale pёrkatёse.
* Të interpretojë dokumentacionin teknik të profesionit.
* Të skicojë skema të objekteve të ndryshme prej druri, mobilie, dyer, dritare, shkallë druri etj.
* Të organizojë vendin e punës dhe të përzgjedhë veglat, pajisjet dhe materialet e duhura për punime prej druri dhe prodhimeve gjysmë të gatshme prej druri.
* Të kryejë matje dhe shënime në elementet prej druri dhe prodhimeve gjysmë të gatshme prej druri.
* Të kryejë punime me makinat e përpunimit të drurit.
* Të kryejë punime me makina të montimit të drurit.
* Tё kryejё punime tё pёrkuljes sё drurit.
* Të realizojë punime të thjeshta, nё dru dhe pllaka me bazё druri, si veshje me rimeso, teni, letër dhe PVC.
* Të kryejё riparime në repartin e montimit, gjatë veshjes së brinjëve me teni, rimeso, plastikë etj.
* Të përgatisë sipërfaqen, e drurit dhe pllakave me baze druri, për ngjitje.
* Të realizojë punime ngjitjeje me elementet prej druri.
* Tё përdorë pajisje dhe makina të imitimit të drurit.
* Të përgatisë sipërfaqen e drurit dhe pllakave me bazë druri, për lustrim.
* Të realizojë punime të lustrimit nё dru dhe pllaka me baze druri.
* Të kryejё riparime të defekteve mbas lustrimit, patinimit.
* Të realizojë aplikime në dru të lëndëve kimike për ta mbrojtur atë.
* Të vendosë aksesorë metalikë në objekte me bazë druri.
* Të kryejë montime në objekte mobilierie me pllakë zdrukthi, fibër.
* Të kryejё punime tё mirëmbajtës dhe restaurimit të objekteve, tё reja dhe tё vjetra prej druri dhe me material gjysmë të gatshme.
* Të përdorë vegla, pajisje dhe makina të tapicerisë.
* Të përgatisë skelete të objekteve të tapicuara.
* Tё kryejё punime pёr veshjen e dyshemesë me parket
* Tё kryejё punime pёr ndёrtimin e shkallёve prej druri.
* Të përgatisё materiale tё tapicerisё dhe të realizojё tapicerinё e mobilieve me bazё suste dhe sfungjeri.
* Të kryejё punime të riparimeve dhe restaurimeve në tapiceri
* Të zbatojë rregullat e mbrojtjes në punë e të ruajtjes së mjedisit.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Mobilieri dhe tapiceri”, niveli III në KSHK, referuar nivelit III të KEK, e pajis individin Certifikatën Profesionale të nivelit dhe Suplementin përkatës të saj, të punonjësit të kualifikuar në këtë kualifikim profesional.

Ky arsimim i jep mundësi individit t’i drejtohet tregut të punës për t’u punësuar në ndërmarrje të ndryshme që kanë veprimtari për prodhime mobilierie/tapicerie, në repartet e makinerive të përpunimit të drurit, në montimin e mobilieve, lyerjen dhe lustrim, në repartet të tapicerisë, në mirëmbajtjen e mobilieve, në njësi të shitjes së materialeve të mobilierisë apo të shitjeve të mobilieve etj.

Me përfundimi e kualifikimit profesional “Mobilieri dhe tapiceri”, niveli III në KSHK, referuar nivelit III të KEK, individi ka mundësi për vazhdimin e arsimimit në nivelin IV në KSHK, referuar nivelit IV të KEK, (manaxherial) të arsimit profesional (njëvjeçar) në kualifikimin përkatës, për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).